als_Latn dik_Latn sag_Latn
Mediat greke kanë komentuar një informacion të publikuar nga gazeta “Sloboden Peçat”, në të cilin pretendohej se ndërmjetësuesi Methju Nimic ka një propozim të ri për emrin: “Republika e Maqedonisë së Epërme”.
Informata nuk është edhe diçka e re, duke pasur parasysh se gazeta greke “Elefterotipija” para disa ditëve shkruante se ndërmjetësuesi ka propozim të ri për Athinën dhe Shkupin.
Në këtë kontekst, gazeta “Kathimerini” shkruan se Greqia nuk do të bëjë kompromis për kërkesat e saj që të mos ketë përcaktim gjeografik para fjalës “Maqedoni”, para fjalës “Republikë”, për çdo përdorim (erga omnes), për të gjitha qëllimet e brendshme dhe ndërkombëtare. Athina nuk devijon nga pretendimet dhe në të ardhmen e afërt nuk pritet të ndryshojë qëndrimin.
Ishte njoftuar se në fund të tetorit Athina dhe Shkupi zyrtarisht do të mërrnin një propozim të ri për emrin nga ndërmjetësuesi Metju Nimic, por as negociatori grek Vasilakis nuk ka konfirmuar për një raund të ri të bisedimeve, shkruan “Kathimerini”.
als_Latn als_Latn als_Latn als_Latn